open-index/open-wikipedia-markdown huggingface dataset:
სერგეი სიდორჩუკი

**სერგეი ოლექსანდრის ძე სიდორჩუკი** (; დ. 2 მაისი, 1991) — უკრაინელი ფეხბურთელი, გამოდის კიევის „დინამოსა“ და უკრაინის ეროვნული საფეხბურთო ნაკრების რიგებში. თამაშობს ნახევარმცველის პოზიციაზე.

## საკლუბო კარიერა
 წ.]]

### მეტალურგ ზაპორიჟია
სიდორჩუკი ზაპორიჟიაში დაიბადა და ზაპორიჟიის „მეტალურგის“ აღზრდილია. მისი დებიუტი გუნდში უკრაინის პრემიერ ლიგის შეხვედრაში, 2009 წლის 23 აგვისტოს დონეცკის „მეტალურგის“ წინააღმდეგ შედგა. სიდორჩუკი შეხვედრაში მეორე ტაიმში ჩაერთო.

### დინამო კიევი
2012 წლის 21 დეკემბერს სიდორჩუკმა კიევის „დინამოსთან“ 5-წლიანი კონტრაქტი გააფორმა. 2013 წლის 11 აგვისტოს გაიტანა პირველი გოლი გუნდის რიგებში, ოდესის „ჩორნომორეცის“ წინააღმდეგ. 2015 წლის 29 სექტემბერს შედგა მისი დებიუტი უეფა-ს ჩემპიონთა ლიგაზე, თელ-ავივის „მაქაბის“ წინააღმდეგ გამართულ შეხვედრაში რომელიც კიეველთა გამარჯვებით 2–0 დასრულდა.

## საერთაშორისო კარიერა
სიდორჩუკის დებიუტი საერთაშორისო დონეზე შედგა 2014 წლის 9 ოქტომბერს, ბელარუსის ეროვნულ საფეხბურთო ნაკრებთან გამართულ შეხვედრაში, სადაც მან 64-ე წუთზე რუსლან როტანი შეცვალა. დამატებით დროში მოახერხა გოლის გატანა და საბოლოო ანგარიში 2-0 დააფიქსირა.. სამი დღის შემდეგ ჩრდილოეთ მაკედონიასთან გამართულ შეხვედრაში მან კიდევ ერთხელ მოახერხა გოლის გატანა.

## რესურსები ინტერნეტში
* 

## სქოლიო
კატეგორია:დაბადებული 2 მაისი
კატეგორია:დაბადებული 1991
კატეგორია:კიევის დინამოს ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:უკრაინელი ფეხბურთელები
კატეგორია:2024 წლის ევროპის საფეხბურთო ჩემპიონატის ფეხბურთელები
კატეგორია:ცოცხალი ადამიანები
მასობრივი განადგურების იარაღი

**მასობრივი განადგურების იარაღი** — იარაღი, რომელიც გამოირჩევა ჩვეულებრივი იარაღისაგან შეუდარებლად მეტი გამანადგურებელი ძალით, ასევე, იმ ზიანის მასშტაბით, რაც მათ გამოყენებას მოსდევს (მაგალითად, ატომური ბომბის აფეთქების შედეგად, რადიაციის ადამიანის სიცოცხლისთვის საშიში დოზის გავრცელება). 

როგორც წესი, ტერმინი „მასობრივი განადგურების იარაღი“ გამოხატავს სამი კლასის იარაღთა სისტემას: ატომურს (ბირთვულს), ბიოლოგიურსა და ქიმიურს.

## ლიტერატურა 
* *ზურაბიშვილი დ.*, *გობრონიძე გ.*, სამოქალაქო განათლების ლექსიკონი, საიას იურიდ. განათლ. ხელშეწყობის ფონდი, თბ., 2011. ISBN 978-9941-0-3354-4.


კატეგორია:მასობრივი მკვლელობა
კატეგორია:ანთროპოგენური კატასტროფები
კატეგორია:სამხედრო ტერმინოლოგია
მობინგი

**მობინგი** () — ფსიქოლოგიური ზეწოლა კოლეგების ან გვერდით მყოფებისაგან. მიზანი შეიძლება იყოს სხვადასხვა: შური, პოზიციის დაკარგვის შიში სხვისი წარმატების გამო ან, უბრალოდ, გავლენის მოპოვების სურვილი.

არსებობს მობინგის ორი სახე: ჰორიზონტალური და ვერტიკალური. ჰორიზონტალურ მობინგს ასევე ბოსინგი ჰქვია და წარმოადგენს შემთხვევას, როდესაც ხდება ერთ რომელიმე თანაჯგუფელზე ფსიქოლოგიური ზეწოლის განხორციელება ერთი ან რამდენიმე პირის მიერ. ვერტიკალურ მობინგში იგულისხმება პირის მიერ სხვა, იერარქიულად უფრო დაბალ საფეხურზე მდგომ ადამიანსა ან ადამიანთა ჯგუფზე ზეწოლა.

## ლიტერატურა 
* *ზურაბიშვილი დ.*, *გობრონიძე გ.*, სამოქალაქო განათლების ლექსიკონი, საიას იურიდ. განათლ. ხელშეწყობის ფონდი, თბ., 2011. ISBN 978-9941-0-3354-4.

კატეგორია:ბოროტმოქმედება
კატეგორია:აგრესია
კატეგორია:დამცირება
კატეგორია:კონფლიქტები პიროვნებათა შორის
კატეგორია:უსამართლობა
კატეგორია:დევნა
კატეგორია:ჯგუფური პროცესები
კატეგორია:ურთიერთობა უმრავლესობასა და უმცირესობას შორის
მონოპოლია

**მონოპოლია** ( — ერთი,  — ვყიდი) — ეკონომიკური საქმიანობის განსაკუთრებული უფლება, რომელიც თავმოყრილია კონკრეტული ადამიანის, გარკვეული ბიზნეს-ჯგუფის ან სახელმწიფოს ხელში. ეს უფლება შეიძლება მოიცავდეს სრულიად სხვადასხვა საქონელსა და მომსახურებას. მონოპოლიების წარმოქმნა, ფაქტობრივად, აუქმებს თავისუფალ კონკურენციას, რამდენადაც იმთავითვე უარეს პირობებში აყენებს სხვა საბაზრო სუბიექტებს. ამიტომ, განვითარებულ ქვეყნებში არსებობს სპეციალური ანტიმონოპოლიური სამსახურები, რომელთა ფუნქციაა კონკურენტუნარიანი გარემოს უზრუნველყოფა და წვრილი და საშუალო ბიზნესისთვის საარსებო სივრცის შენარჩუნება.

## ლიტერატურა 
* *ზურაბიშვილი დ.*, *გობრონიძე გ.*, სამოქალაქო განათლების ლექსიკონი, საიას იურიდ. განათლ. ხელშეწყობის ფონდი, თბ., 2011. ISBN 978-9941-0-3354-4.


კატეგორია:მიკროეკონომიკა
კატეგორია:ეკონომიკური ტერმინები
კატეგორია:ბაზრის სტრუქტურა
მესამე სამყარო

**მესამე სამყარო** — სოციალ-ეკონომიკურად სუსტად განვითარებული სახელმწიფოების კრებითი სახელწოდება. ძირითადად მოიცავს ცენტრალური და სამხრეთ ამერიკის, ახლო აღმოსავლეთის, აზიისა და აფრიკის ქვეყნებს, რომლებიც ადრე განვითარებული სახელმწიფოების კოლონიები იყვნენ.

მესამე სამყაროს ცნება გაჩნდა ცივი ომის პერიოდში, რათა ზემოთ ნახსენები ქვეყნები გაემიჯნათ, ერთი მხრივ, განვითარებული კაპიტალისტური სახელმწიფოებისაგან („პირველი სამყარო“), ხოლო, მეორე მხრივ, კომუნისტური ბლოკისაგან („მეორე სამყარო“).

მესამე სამყაროს ქვეყნების დამახასიათებელ ნიშნებად მიიჩნევა არასტაბილური პოლიტიკური სისტემები, ეთნიკური სიჭრელე, სასაზღვრო დავები, ავტორიტარული ან ჰიბრიდული რეჟიმები და ნედლეულის მოპოვებაზე ორიენტირებული ეკონომიკები, რომლებშიც სოფლის მეურნეობა და მომპოვებელი დარგები ჭარბობს (იხ. ასევე, განვითარებადი სახელმწიფო).

## ლიტერატურა 
* *ზურაბიშვილი დ.*, *გობრონიძე გ.*, სამოქალაქო განათლების ლექსიკონი, საიას იურიდ. განათლ. ხელშეწყობის ფონდი, თბ., 2011. ISBN 978-9941-0-3354-4.

კატეგორია:პოლიტიკური ტერმინები
კატეგორია:ცივი ომი
კატეგორია:იმპერიალიზმი
კატეგორია:პოლიტიკა რეგიონის მიხედვით
პარტიზანული ომი

**პარტიზანული ომი** — მტრის მიერ ოკუპირებულ ტერიტორიაზე მოქალაქეების მიერ ნებაყოფლობით შექმნილი შეიარაღებული ფორმირების ან სპეციალურად მომზადებული სამხედრო შენაერთების — პარტიზანული რაზმების — არარეგულარული სამხედრო მოქმედებები. პარტიზანული ომი მმართველი რეჟიმის წინააღმდეგ საკუთარი ქვეყნის ტერიტორიაზეც შეიძლება ხდებოდეს — დამოუკიდებლობის მოსაპოვებლად ან ხელისუფლების შეცვლის მიზნით. 

## ლიტერატურა 
* *ზურაბიშვილი დ.*, *გობრონიძე გ.*, სამოქალაქო განათლების ლექსიკონი, საიას იურიდ. განათლ. ხელშეწყობის ფონდი, თბ., 2011. ISBN 978-9941-0-3354-4.


კატეგორია:ომის სახეობები
კახაბერ ბილაშვილი

**კახაბერ ბილაშვილი** (დ. 2 იანვარი, 1946, თბილისი) — ქართველი გეოლოგი, მეცნიერი, პედაგოგი, ტექნიკის დოქტორი, თბილისის სახელმწიფო უნივერსიტეტის ჰიდროლოგიის ოკეანოლოგიისა და მეტეოროლოგიის კათედრის ასოცირებული პროფესორი. 

## ბიოგრაფია
1967 წელს დაამთავრა თბილისის სახელმწიფო უნივერსიტეტი გეოგრაფია-გეოლოგიის ფაკულტეტი ინჟინერ-ჰიდროლოგის სპეციალობით.

1968-1969 წლებში მუშაობდა ჰიდრომეტეოროლოგიის ინსტიტუტში ინჟინრის თანამდებობაზე. 1969-1972 წლებში გაიარა ასპირანტურის კურსი. 1975-1976 წლებში სტაჟირებას გადიოდა აშშ-ში. 1977 წლიდან მუშაობს თბილისის სახელმწიფო უნივერსიტეტის მეტეოროლოგია, კლიმატოლოგია, ოკეანოლოგიის კათედრაზე. 1993-1996 წლებში იყო თბილისის სახელმწიფო უნივერსიტეტის დოქტორანტი. გამოქვეყნებული აქვს 50-ზე მეტი სამეცნიერო ნაშრომი. ძირითადი მიმართულებაა წყალქვეშა ფერდობის ტრანსფორმაციის საკითხები, წყალქვეშა ტექნოლოგიების განვითარება, ეკოლოგია, „იუნესკოს“ პროგრამის „ოკეანოგრაფიული მონაცემების საერთაშორისო გაცვლა“ ეროვნული კოორდინატორი საქართველოში. 1997 წელს „სოროსის“ გრანტის მფლობელი პროექტისათვის „საქართველოში არსებული ოკეანოგრაფიული მონაცემების საძიებო-საცნობარო სისტემის „ლურჯი წიგნის“ შექმნა მისი ინტერნეტში ჩართვის მიზნით“, ნატოს პროგრამა „მეცნიერება მშვიდობისათვი“ს, შავი ზღვის აუზის ოკეანოგრაფიული ეკოლოგიური მონიტორინგისა და მონაცემთა ბაზის შექმნა, ოკეანოგრაფიულ მონაცემთა ცენტრების პანევროპული ქსელის შექმნა და შავი ზღვის აუზის ოპერატიული ოკეანოგრაფიული ქსელის გაუმჯობესება, რომლებშიც არის პროექტის ხელმძღვანელი ან თანახელმძღვანელი, ოკეანოლოგიურ მონაცემთა მენეჯმენტი, აგრეთვე ოკეანოგრაფიულ მონაცემთა მოპოვების დამუშავებისა და შენახვის ეროვნული ბიუროს (ოკბი) ხელმძღვანელი.

საკანდიდატო დისერტაციის თემა — „ტერიგენული მასალის დინამიკა საზღვაო უბნებზე“, დაიცვა 1982 წელს.

## ბიბლიოგრაფია
* ზოგადი ოკეანოლოგია, ნაწ. 1: ზღვებისა და ოკეანეების ჰიდროლოგია, თბ., თბილ. უნ-ტის გამ-ბა, 2013, გვ. 212 ISBN 9789941132704
* ზღვის ეკოლოგია: სახელმძღვ., თბ., თბილ. უნ-ტის გამ-ბა, 2009, გვ. 239 ISBN 9789941131141

## ლიტერატურა
*  ქართველი მოგზაურები, გეოგრაფები, ბუნების მკვლევარნი: ენციკლოპედიური ცნობარი, თბ., 2003, გვ. 46

## რესურსები ინტერნეტში
კატეგორია:ქართველი გეოლოგები
კატეგორია:ქართველი პედაგოგები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
პარტიზანი

**პარტიზანი** ( — რომელიმე ჯგუფის, პარტიის მომხრე) — იმ შეიარაღებული ფორმირების წევრი, რომელიც არ წარმოადგენს სახელმწიფოს რეგულარული არმიის ნაწილს და აწარმოებს ბრძოლას მოწინააღმდეგის ტერიტორიაზე. საერთაშორისო სამართლის მიხედვით, პარტიზანულ ფორმირებებს არ გააჩნიათ რაიმე სამართლებრივი სტატუსი, თუმცა, დატყვევების დროს გარკვეულ პირობებში პარტიზანი შესაძლებელია მიჩნეულ იქნეს „სამხედრო ტყვედ“. პარტიზანული რაზმები და პარტიზანული ბრძოლის ტაქტიკა ხშირად გამოიყენებოდა სხვადასხვა ომში. განსაკუთრებით ფართო მასშტაბები ჰქონდა პარტიზანულ მოძრაობას მეორე მსოფლიო ომის დროს.

## ლიტერატურა 
* *ზურაბიშვილი დ.*, *გობრონიძე გ.*, სამოქალაქო განათლების ლექსიკონი, საიას იურიდ. განათლ. ხელშეწყობის ფონდი, თბ., 2011. ISBN 978-9941-0-3354-4.

პარტიზანები
კატეგორია:სამხედრო მეცნიერება
პირადი საიდუმლოება

**პირადი საიდუმლოება** — ამ ცნების სამართლებრივი განსაზღვრა საკმაოდ რთულია, რადგან ეს დამოკიდებულია იმაზე, ესა თუ ის პიროვნება რას მიიჩნევს საკუთარ პირად საიდუმლოებად.

საქართველოს კანონმდებლობით, პირად საიდუმლოებად მიიჩნევა საჯარო დაწესებულებაში დაცული პერსონალური მონაცემები, რომელთა გასაიდუმლოების შესახებ მოთხოვნა დაყენებულია თვით ამ პირის მიერ, გარდა კანონით გათვალისწინებული შემთხვევებისა. ასევე, ყველა ის ინფორმაცია და გარემოება, რომელთან დაკავშირებითაც ადამიანს აქვს კერძო ცხოვრების ხელშეუხებლობის გონივრული მოლოდინი. ადმინისტრაციული ორგანოს შესახებ ინფორმაცია არ წარმოადგენს პირად საიდუმლოებას.

კერძო პირების შესახებ არსებული ყველა ინფორმაცია, რომელიც დაცულია საჯარო დაწესებულებაში, დახურულია, ვინაიდან საქართველოს კონსტიტუციის მე-20 მუხლის თანახმად, ადამიანის პირადი ცხოვრება ხელშეუხებელია. საჯარო დაწესებულება, რომელიც, კონკრეტული საზოგადოებრივი საჭიროებიდან გამომდინარე, აგროვებს და ინახავს ამ ინფორმაციას, ვალდებულია, უზრუნველყოს მისი დაცულობა. პირად საიდუმლოებად ჩაითვლება ისეთი ინფორმაცია, რომელიც პირის იდენტიფიკაციის საშუალებას იძლევა, შესაბამისად, საჯარო დაწესებულებამ ავტომატურად უნდა გაასაიდუმლოოს ეს ინფორმაცია და ის ხელმიუწვდომელი უნდა იყოს სხვა ნებისმიერი პირისათვის.

## ლიტერატურა 
* *ზურაბიშვილი, დ.*, *გობრონიძე გ.*, სამოქალაქო განათლების ლექსიკონი, საიას იურიდ. განათლ. ხელშეწყობის ფონდი, თბ., 2011. ISBN 978-9941-0-3354-4.

კატეგორია:პირადი ცხოვრება
კატეგორია:საიდუმლოებები
კატეგორია:ადამიანის უფლებები
პოლიტიკური კულტურა

**პოლიტიკური კულტურა** — საზოგადოებაში დამკვიდრებული შეხედულებებისა და ცხოვრებისეული პრაქტიკის ერთობლიობა, რომელიც აყალიბებს გარკვეულ ტრადიციას იმის თაობაზე, თუ როგორი უნდა იყოს საზოგადოება და რა ღირებულებებია პრიორიტეტული პოლიტიკურ პროცესში. ეს ცნება ასევე გულისხმობს გარკვეულ ქცევის წესებს, რომელშიც აისახება საზოგადოების დამოკიდებულება პოლიტიკური პროცესებისა და, ზოგადად, სახელმწიფოს მიმართ.

ტერმინი „პოლიტიკური კულტურა“ პირველად გამოყენებული იქნა XVIII ს-ში გერმანელი განმანათლებლის იოჰან ჰერდერის მიერ, ხოლო მისი მეცნიერული გაგება შემოიტანა ამერიკელმა პოლიტოლოგმა გაბრიელ ალმონდმა 1956 წელს დაწერილ სტატიაში „შედარებითი პოლიტიკური სისტემები”.

პოლიტიკური კულტურა, ზოგადად, საზოგადოების კულტურის ორგანული ნაწილი და პოლიტიკური სისტემის აუცილებელი ელემენტია. პოლიტიკური კულტურის განვითარების დონე (ტიპი) დიდწილად განსაზღვრავს საზოგადოების დემოკრატიზაციის ხარისხსა და პოლიტიკური რეჟიმის ხასიათს.

## ლიტერატურა 
* *ზურაბიშვილი, დ.*, *გობრონიძე გ.*, სამოქალაქო განათლების ლექსიკონი, საიას იურიდ. განათლ. ხელშეწყობის ფონდი, თბ., 2011. ISBN 978-9941-0-3354-4.


კატეგორია:პოლიტოლოგიის დარგები
რობერტ ლანდსბურგი

**რობერტ ემერსონ ლანდსბურგი** (დ. 13 ნოემბერი, 1931 - გ. 18 მაისი, 1980) — ამერიკელი ფოტოგრაფი, რომელიც დაიღუპა 1980 წლის სენტ-ჰელენზის ვულკანის ამოფრქვევის გადაღებისას.   ლანდსბურგი დაიბადა სიეტლში, ვაშინგტონი, გარდაცვალების დროისათვის კი ცხოვრობდა პორტლენდში, ორეგონი.

ამოფრქვევამდე რამდენიმე კვირით ადრე ლანდსბურგმა ბევრჯერ მოინახულა ტერიტორია ვულკანის მიერ გარემოზე მოხდენილი ზეგავლენის ფოტოგრაფირების მიზნით.  1980 წლის 18 მაისს, დილით, იგი ვულკანიდან რამდენიმე მილის დაშორებით იმყოფებოდა. როდესაც ამოფრქვევა დაიწყო, ლანდსბურგმა მოასწრო სწრაფად მოახლოებული ღრუბლის გადაღება. მან იცოდა, რომ ვეღარ გადარჩებოდა და ამიტომ, სანამ იგი ვულკანურ ნაკადში მოყვებოდა, მან გადაახვია ფოტოფირი ფოტოაპარატის კორპუსში, ჩაიდო კამერა ზურგჩანთაში, შემდეგ კი ზურგჩანთას გადაეფარა - ეს ყველაფერი ემსახურებოდა მხოლოდ მის მიერ გადაღებული ფოტოების გადარჩენას.  

მისი ცხედარი 17 დღის შემდეგ იპოვეს, ნაცარში ჩაფლული, ზურგჩანთა კი უვნებლად იყო შენარჩუნებული. ფირის დამუშავების შემდეგ შესაძლებელი გახდა, ამ ისტორიული ამოფრქვევის შესახებ ღირებული ფოტომასალის აღდგენა. 
## იხილეთ აგრეთვე
* ვულკანური ამოფრქვევის შედეგად დაღუპულთა სია
*   

## რესურსები ინტერნეტში
* *National Geographic-* ის სკანირებული რეპორტი.

## სქოლიო
კატეგორია:გარდაცვლილი 1980
კატეგორია:დაბადებული 1931
კატეგორია:ფოტოგრაფები
კატეგორია:ფოტოგრაფები ეროვნების მიხედვით
კატეგორია:ამერიკელი ფოტოგრაფები
პოლიტიკური თანამდებობის პირი

**პოლიტიკური თანამდებობის პირი** — თანამდებობის პირები, რომელთა არჩევის ან დანიშვნის წესი განისაზღვრება ქვეყნის ძირითადი კანონით - კონსტიტუციით. როგორც წესი, ამ ტერმინის ქვეშ მოიაზრებიან უმაღლესი თანამდებობის პირები: პრეზიდენტი, პრემიერ-მინისტრი, მთავრობის წევრები (მინისტრები), რეგიონების ხელმძღვანელები (გუბერნატორები) და პარლამენტის წევრები. 

საქართველოს კანონმდებლობით, სახელმწიფო-პოლიტიკური თანამდებობის პირები არიან ასევე აფხაზეთისა და აჭარის უმაღლესი წარმომადგენლობითი ორგანოს წევრები და აფხაზეთისა და აჭარის ავტონომიური რესპუბლიკების მთავრობათა ხელმძღვანელები.

## ლიტერატურა 
* *ზურაბიშვილი, დ.*, *გობრონიძე გ.*, სამოქალაქო განათლების ლექსიკონი, საიას იურიდ. განათლ. ხელშეწყობის ფონდი, თბ., 2011. ISBN 978-9941-0-3354-4.
ნიკოლოზ რთველიაშვილი

**ნიკოლოზ რთველიაშვილი** (დ. 23 მარტი, 1956, თბილისი) — ქართველი გეოგრაფი, დიპლომატი, მეცნიერი და პედაგოგი.

## ბიოგრაფია
1978 წელს დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი ეკონომიკური და სოციალური გეოგრაფიის სპეციალობით.

1979-1983 წლებში იყო მოსკოვის ლომონოსოვის სახელობის სახელმწიფო უნივერსიტეტის გეოგრაფიის ფაკულტეტის ასპირანტი. 1996-1997 წლებში ფულბრაიტის სტიპენდიატი ჯორჯ ვაშინგტონის უნივერსიტეტში (აშშ). 2001 წელს გაიარა რომის ნატოს თავდაცვის კოლეჯის პარტნიორობა მშვიდობისათვის და ეუთოს ინტეგრირებული კურსი. 1983-1992 წლებში მუშაობდა თბილისის სახელმწიფო უნივერსიტეტის ეკონომიკური და სოციალური გეოგრაფიის კათედრის უფროს მეცნიერ-თანამშრომლად. 1992 წლიდან იყო საქართველოს საგარეო საქმეთა სამინისტროს ნატოსა და განიარაღების სამმართველოს უფროსი. 1993 წლიდან ვენის საერთაშორისო ორგანიზაციებსა და ეუთოში საქართველოს მუდმივი წარმომადგენლობის პირველი მდივანი. 1993-1995 წლებში ერთობლივი საწარმო „მეტეხის“ გენერალური დირექტორი და ავიაკომპანია „ორბი საქართველოს ავიახაზების“ კომერციული დირექტორი. 1995-1996 წლებში საქართველოს საგარეო საქმეთა სამინისტროს ამერიკის სამმართველოს უფროსი. 1997-2001 წლებში ავსტრიის რესპუბლიკაში საქართველოს საელჩოს უფროსი მრჩეველი. 2001 წლიდან საქართველოს საგარეო საქმეთა სამინისტროს სამხედრო-პოლიტიკური დეპარტამენტის დირექტორის მოადგილე. პარალელურად, 1983-1992 წლებში გეოგრაფიულ საგნებში ლექციებს კითხულობდა თბილისის სახელმწიფო უნივერსიტეტში, თბილისის უცხო ენათა ინსტიტუტში და გორის ეკონომიკის ინსტიტუტში. 2011-2017 წლებში დანიის სამეფოში საქართველოს საგანგებო და სრულუფლებიანი ელჩი საქართველოს საგარეო საქმეთა სამინისტროს ლევან მიქელაძის სახელობის დიპლომატიურ-სასწავლო და კვლევითი ინსტიტუტის მკვლევარი.

საკანდიდატო დისერტაციის თემა — „მსხვილი ქალაქის ვაჭრობის გეოგრაფია (თბილისის მაგალითზე)“, დაიცვა 1985 წელს (ქალაქი მოსკოვის სახელმწიფო უნივერსიტეტი).

## ლიტერატურა
* ქართველი მოგზაურები, გეოგრაფები, ბუნების მკვლევარნი: ენციკლოპედიური ცნობარი, თბ., 2003, გვ. 223-224

## რესურსები ინტერნეტში
*რთველიაშვილი

კატეგორია:ქართველი გეოლოგები
კატეგორია:ქართველი დიპლომატები
კატეგორია:ქართველი პედაგოგები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
ოი უ ლუზი ჩერვონა კალინა

**ოჰ, წითელი ძახველი მინდორში** () — უკრაინული პატრიოტული მარში, რომლის ავტორია სტეფან ჩარნეცკი. ტექსტი დაიწერა 1914 წელს უკრაინელი სიჩის მსროლელების პატივსაცემად.

ტექსტში მოხსენიებული წითელი ძახველი არის ფოთლოვანი ბუჩქი, რომელიც ხშირად გვხვდება უკრაინულ ფოლკლორში.

## 2022 წლის რუსეთის შეჭრა უკრაინაში 
2022 წლის მარტში სიმღერამ საერთაშორისო ყურადღება მიიქცია მას შემდეგ, რაც Instagram-ზე გამოქვეყნდა ვიდეო, რომელშიც უკრაინული მუსიკალური ჯგუფი „BoomBox“-ის წევრი ანდრეი ხლივნიუკი მღერის სიმღერის პირველ სტროფს.

რუსეთის უკრაინაში შეჭრის მომენტში BoomBox ამერიკის შეერთებულ შტატებში გასტროლებზე იყო, თუმცა ხლივნიუკმა შეწყვიტა ტური, დაბრუნდა უკრაინაში და საკუთარი ქვეყნის შეიარაღებულ ძალებს შეუერთდა. მანდ გადაიღო ზემოთხსენებული ვიდეო გადაიღო კიევში სოფიას მოდენის სიახლოვეს და ატვირთა ის საკუთარ არხზე 27 თებერვალს.

2022 წლის აპრილში პინკ ფლოიდის წევრებმა, დეივიდ გილმორმა და ნიკ მეისონმა, გაი პრეტის და ნიტინ სონის დახმარებით, უკრაინელების ჰუმანიტარული დახმარების მიზნით ხლივნიუკის ჩანაწერზე ჩაწერეს სიმღერა „Hey, Hey, Rise Up!“. ვიდეოში ხლივნიუკის შესრულება პროექტირებულია ჯგუფის უკან, რა დროსაც მისი ვოკალის ფონზე ისინი ასრულებენ მუსიკას.

## ტექსტი
## References 
კატეგორია:უკრაინული მუსიკა
ალექსანდრე ველიჯანაშვილი

**ალექსანდრე ველიჯანაშვილი** (დ. 10 იანვარი, 1968, თბილისი) — ქართველი არქიტექტორი, მეცნიერი.

## ბიოგრაფია
1993 წელს დაამთავრა თბილისის სახელმწიფო სამხატვრო აკადემიის არქიტექტურის ფაკულტეტი არქიტექტურის სპეციალობით, 1994 წელს ივანე ჯავახიშვილის სახელობის თბილისის სახელმწიფო უნივერსიტეტის სპეცფაკულტეტი — „ბიზნესის უმაღლესი სკოლა“, ბიზნეს ორგანიზაციისა და მენეჯმენტის სპეციალობით. 1993-1997 წლებში იყო თბილისის სახელმწიფო სამხატვრო აკადემიის არქიტექტურის ფაკულტეტის ასპირანტი.

1985-1989 წლებში მუშაობდა საქართველოს ჯანდაცვის სამინისტროს საპროექტო-სახარჯთაღრიცხვო ორგანიზაციაში „საქმედრემპროექტი“ არქიტექტორად. 1989-1994 წლებში მუშაობდა საწარმოო გაერთიანება „ორიონის“ კაპიტალური მშენებლობის განყოფილების არქიტექტორად. 1993-1995 წლებში მუშაობდა საპროექტო ჯგუფში, საქართველოს დამსახურებული არქიტექტორის ო. ჯაყელის ხელმძღვანელობით, არქიტექტორად. 1995-1998 წლებში ახორციელებდა სხვადასხვა ობიექტების დაპროექტებას, ინტერიერების დიზაინის დამუშავებას, მშენებლობის ტექნიკურ და საავტორო ზედამხედველობას, კერძო პრაქტიკის ფორმით. 1999-2006 წლებში იყო კომპანია „Autodesk“-ის და კომპანია „Graphisoft“-ის სერტიფიცირებული ტრენერი და მათი ოფიციალური წარმომადგენელი საქართველოში. 2007-2009 წლებში მუშაობდა არქიტექტორად შპს „optimum“-ში და ახორციელებდა პროექტების მენეჯმენტს, პროექტების ექსპერტიზასა და მშენებლობის ტექნიკურ ზედამხედველობას. 2009-2011 წლებში იყო შპს „ოპტიმალ გრუპ“-ის მთავარი ინჟინერი. 2011 წლიდან შპს „ოპტიმალ გრუპ+“-ის თანადამფუძნებელი და ტექნიკური დირექტორია. ხელმძღვანელობს ინსპექტირების ორგანოს. აღნიშნული ორგანიზაცია, საერთაშორისო სტანდარტით აკრედიტირებული, სამშენებლო სფეროს ინსპექტირების ერთ-ერთი პირველი ორგანიზაციაა. 2017 წლიდან ინსპექტირების ორგანოების საერთაშორისო ასოციაცია „GEOC“-ის წევრია. მისი უშუალო მონაწილეობით დამუშავებულ იქნა მნიშვნელოვანი ობიექტების პროექტები, მათ შორის: კინოთეატრ „კარიბჭეს“ მუზეუმად რეკონსტრუქციის მცხეთაში, მთათუშეთის სოფელ დართლოს რეკონსტრუქცია-რეაბილიტაციის, თბილისის ზღვის მიმდებარე ტერიტორიაზე „UEFA“-ს სტანდარტით მშენებარე ბუნებრივსაფარიანი საფეხბურთო სტადიონის, სასტუმრო „მარკო პოლო“-ს, დაბა გუდაურში, საფეხბურთო კლუბ „ზესტაფონის“ საწვრთნელი ბაზის და სხვა. განხორციელებული აქვს საქართველოს მასშტაბით მნიშვნელოვანი ობიექტების მშენებლობის პროექტებისა და მიმდინარე სამშენებლო პროცესების ინსპექტირება, მათ შორის: ა„ნაკლიის ღრმაწყლოვანი პორტის“ პროექტს, თბილისის მეტროს ახალი სადგურის „ვაჟა-ფშაველას“ და „უნივერსიტეტის“, კოპიტნარისა და თბილისის აეროპორტების ტექნიკური სამსახურის შენობების, იუსტიციის სახლების და სხვა. ავტორია 21 სამეცნიერო ნაშრომის, ავტომატიზებული დაპროექტებისა და გეომეტრიული მოდელირების თემატიკაზე. მრავალწლიანი შემოქმედებითი საქმიანობისა და დამსახურებისათვის მიღებული აქვს საუწყებო ჯილდოები და საპატიო სიგელები. დაიცვა საკანდიდატო დისერტაცია და მიენიჭა პედაგოგიურ მეცნიერებათა კანდიდატის ხარისხი 2002 წელს.

## ლიტერატურა
* საქართველოს არქიტექტორთა და მშენებელთა ენციკლოპედია. წიგნი 2, თბ., 2021, გვ. 122-123

## რესურსები ინტერნეტში
კატეგორია:ქართველი არქიტექტორები
კატეგორია:თბილისში დაბადებულები
კატეგორია:თბილისის სახელმწიფო უნივერსიტეტის კურსდამთავრებულები
იერუსალიმის პრემია

**იერუსალიმის პრემია საზოგადოებაში ინდივიდის თავისუფლებისთვის**  — ლიტერატურული ჯილდო. მისი მფლობელები ხდებიან მწერლები, რომლებიც თავიანთ შემოქმედებაში მხარს უჭერენ ინდივიდის თავისუფლებას.

პრემია იერუსალიმის საერთაშორისო წიგნის ფორუმზე გაიცემა. საპრიზო ფონდი 10, 000 დოლარს შეადგენს.

პრემია 1963 წლიდან ყოველ მეორე წელს გაიცემა. მისი პირველი ლაურეატი გახდა ბერტრან რასელი, რომელმაც 1950 წელს ნობელის პრემია მიიღო. აგრეთვე ერთდროულად ეირუსალიმისა და ნობელის პრემიის ლაურეატები არიან ოქტავიო პასი, ვიდიადჰარ ნაიპოლი, ჯონ მაქსველ კუტზეე და მარიო ვარგას ლიოსა. 

## ლაურეატების სია
## რესურსები ინტერნეტში
*Jerusalem Prize — იერუსალიმის საერთაშორისო წიგნის ფორუმი

## სქოლიო
კატეგორია:ლიტერატურული ჯილდოები
კატეგორია:ჯილდოები ანბანის მიხედვით
დავით ძოწენიძე

**დავით ძოწენიძე** (დ. 24 აპრილი, 1957, თერჯოლა) — ქართველი თანამდებობის პირი, ინჟინერი, მეცნიერი. ინჟინერ-მექანიკოსი. ტექნიკის მეცნიერებათა დოქტორი.

## ბიოგრაფია
1978 წელს დაამთავრა სახელმწიფო პოლიტექნიკური ინსტიტუტის ავტომექანიკის ფაკულტეტი.

1978-1992 წლებში იყო სახელმწიფო პოლიტექნიკური ინსტიტუტის ავტომობილების კათედრის ინჟინერი, მეცნიერ-თანამშრომელი, დოცენტი. სააქციო საზოგადოება "მერსედეს-ბენცის" წარმომადგენლობის გენერალური დირექტორი 1992-1996 წლებში. აგრეთვე იყო ტრანსპორტის სამინისტროს სამმართველოს უფროსი 1996-1997 წლებში, დეპარტამენტის უფროსი, 1997-1998 კი წლებში საავტომობილო ტრანსპორტის თავმჯდომარის პირველი მოადგილე. დეპარტამენტის თავმჯდომარე იყო 1998 წლიდან. არის 26 სამეცნიერო ნაშრომისა და ერთი გამოგონების ავტორი. კვლევის თემა: საქართველოს სამგზავრო საავტომობილო გადაზიდვების სისტემის სრულყოფის მეთოდების დამუშავება. 

## ჯილდოები
* 2001 - ღირსების ორდენი

## ბიბლიოგრაფია
* ავტომობილის ტექნიკური სისტემის კომპიუტერული მართვა და დიაგნოსტიკა : კომპიუტერული მართვის პრინციპები ავტომობილზე : სახელმძღვანელო, თბ., სსიპ საზ. კოლეჯი ”გლდანის პროფესიული მომზადების ცენტრი”, 2017, გვ. 380 ISBN 9789941270246
* ავტომობილის მართვის ელექტრონული სისტემები : დამხმ. სახელმძღვანელო, თბ., ტექნ. უნ-ტი, 2017, გვ. 231 ISBN 9789941209499
* ევრაზიის ქვეყნებში საერთაშორისო საავტომობილო-სატვირთო გადაზიდვების ორგანიზების პრინციპები და სამართლებრივი საფუძვლები : დამხმ. სახელმძღვ, თბ., ტექნ. უნ-ტი, 2012, გვ. 194 ISBN 9789941201493
* საავტომობილო გადაზიდვები, თბ., 2006, გვ. 383 ISBN 99940-0-945-1

## ლიტერატურა
* ვინ ვინაა საქართველოში: ქართული ბიოგრაფიული ცნობარი, 1998-1999, გვ. 388
* წიგნი ღირსებისა: ტ. 6/ შემდგ.: თამაზ ყიფიანი, თენგიზ გაჩეჩილაძე, გურამ სიმონიშვილი, თბ., 2003, გვ. 90
* საქართველოს მეცნიერებათა დოქტორები, თბ., 2012, გვ. 252

## რესურსები ინტერნეტში
კატეგორია:საქართველოში დაბადებულები
კატეგორია:თერჯოლაში დაბადებულები
კატეგორია:დაბადებული 24 აპრილი
კატეგორია:დაბადებული 1957
კატეგორია:ქართველი ინჟინრები
ჯოის კეროლ ოუტსი

**ჯოის კეროლ ოუტსი** (; დ. 16 ივნისი, 1938) — ამერიკელი მწერალი. ლიტერატურული მოღვაწეობა 1963 წელს დაიწყო და მას შემდეგ 58 რომანი, პიესები, ნოველები, მემუარები და მრავალი მოთხრობების, ლექსებისა და ესეების კრებული გამოაქვეყნა. მისი ორი რომანი და ორი მოთხრობათა კრებული პულიცერის პრემიის ფინალისტებს შორის მოხვდა. მწერალი არაერთი ჯილდოს მფლობელია, მათ შორისა წიგნის ეროვნული პრემია (1970), ორი ო. ჰენრის პრემია და იერუსალიმის პრემია (2019).

1978-2014 წელებში ოუტსი პრინსტონის უნივერსიტეტში ასწავლიდა. ამჟამად იგი მოწვეული პროფესორია კალიფორნიის უნივერსიტეტში, სადაც მცირე პროზას ასწავლის.

2016 წელს ოუტსი ამერიკის ფილოსოფიური საზოგადოების წევრი გახდა.

## ადრეული ცხოვრება და განათლება
დაიბადა ნიუ-იორკის შტატის ქალაქ ლოკპორტში. იზრდებოდა მშობლების ფერმაში.  

ახლო ურთიერთობა ჰქონდა ბებიასთან, ბლანშე ვუდსაიდთან. მისი სიკვდილის შემდეგ, ოუტსმა შეიტყო, რომ მისმა მამამ სიცოცხლე თვითმკვლელობით დაასრულა, რის შემდეგაც ბლანშე თავის ებრაულ წარმოშობას მალავდა. ოუტსმა ბებიის ცხოვრების შესახებ დაწერა რომანი „მესაფლავის ქალიშვილი“ (2007). მოზარდობის წლებში ეცნობოდა შარლოტა და ემილი ბრონტეების, ფიოდორ დოსტოევსკის, უილიამ ფოლკნერის, ერნესტ ჰემინგუეისა და ჰენრი დეივიდ თოროუს შემოქმედებას. ამ მწერლებმა მასზე ძლიერი გავლენა მოახდინეს. ოუტსმა წერა 14 წლის ასაკში დაიწყო, როცა ბებიამ საბეჭდი მანქანა აჩუქა. იგი პირველი იყო ოჯახში, ვინც სრული საშუალო განათლება მიიღო.

## რესურსები ინტერნეტში
* Celestial Timepiece: A Joyce Carol Oates Patchwork ოფიციალური საიტი)
* Joyce Carol Oates Biography and Interview on American Academy of Achievement
* The Glass Ark: A Joyce Carol Oates Bibliography
* Ontario Review
* 
* Papers of Joyce Carol Oates at Syracuse University
* Interview with the *Oxonian Review* in June 2010 
* Joyce Carol Oates Bookworm Interviews  
* Interview October 13, 2015 WNYC Leonard Lopate show
* Biography at Narrative Magazine
* 

## სქოლიო
კატეგორია:მწერლები ანბანის მიხედვით
კატეგორია:ცოცხალი ადამიანები
პაატა ცხადაია

**პაატა ცხადაია** (დ. 25 აპრილი, 1937, ჯვარი, წალენჯიხის რაიონი — გ. 6 სექტემბერი, 2021) — ქართველი ენათმეცნიერი, მეცნიერი, პედაგოგი. ფილოლოგიის მეცნიერებათა დოქტორი, პროფესორი. ლექტორი. სამეცნიერო შრომებისა და მონოგრაფიების ავტორი.

## ბიოგრაფია
1960 წელს დაამთავრა ქუთაისის პედაგოგიური ინსტიტუტი ისტორია-ფილოლოგის ფაკულტეტი, თბილისის სახელმწიფო უნივერსიტეტის აღმოსავლეთმცოდნეობის ფაკულტეტი კი 1968 წელს.

1969-1976 წლებში იყო თბილისის სახელმწიფო უნივერსიტეტი, უფროსი ლაბორანტი. 1976-1984 წლებში კი ამავე უნივერსიტეტის ტოპონიმიკის ლაბორატორიის გამგე. იყო წამყვანი მეცნიერ-თანამშრომელი ტოპონიმიკის ლაბორატორიაში  1984-1987 წლებში. აგრეთვე იყო თბილისის სახელმწიფო უნივერსიტეტის, ლაბორატორიის გამგე 1987 წლიდან. საკანდიდატო დისერტაციის თემა „მთიანი სამეგრელოს ტოპონიმია“, დაიცვა 1975 წელს. სადოქტორო დისერტაციის თემა - „საკუთარი სახელი კოლხურ ენაში“, დაიცვა 2002 წელს.

## ბიბლიოგრაფია
* სამურზაყანოს ისტორიული და თანამედროვე ტოპონიმია : ისტორიული ანალიზი, თბ., თსუ, 2004, გვ. 206 
* სამეგრელოს გეოგრაფიული სახელწოდებანი : ნაკვ. 1 : წალენჯიხის რაიონი, თბ., უნივერსალი, 2004, გვ. 256 ISBN 99940-32-68-2
* გვარები და გვართა დასახლებანი სამეგრელოში, თბ., თსუ, 2000, გვ. 182 
* ძიებანი კოლხეთის ტოპონიმიიდან : წ. 1., თბ., ინტელექტი, 1999, გვ. 132 
* ქართველური ონომასტიკა : კრ.1 : ეძღვნება პროფ. ფარნაოზ ერთელიშვილის დაბადებიდან 75 წლისთავს, თბ., თსუ, 1998, გვ. 260 ISBN 99940-12-86-X
* ონომასტიკურ ტერმინთა განმარტებითი ლექსიკონი, თბილისი, თსუ, 1988, გვ. 215 
* მთიანი სამეგრელოს ტოპონიმია : ენათმეცნიერული ანალიზი, თბ., თსუ, 1985, გვ. 212 

## ლიტერატურა
* საქართველოს მეცნიერებათა დოქტორები, თბ., 2012, გვ. 505

## რესურსები ინტერნეტში
კატეგორია:ჯვარში დაბადებულები
კატეგორია:წალენჯიხის მუნიციპალიტეტში დაბადებულები
კატეგორია:საქართველოში დაბადებულები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:დაბადებული  25 აპრილი
კატეგორია:დაბადებული  1937
კატეგორია:გარდაცვლილი  6 სექტემბერი
კატეგორია:გარდაცვლილი  2021
კატეგორია:ქართველი ენათმეცნიერები
კატეგორია:ქართველი პედაგოგები
კატეგორია:ქართველი პროფესორები
კატეგორია:ქართველი ლექტორები
კვირიკაშვილი

საკუთარი სახელი **კვირიკაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* გიორგი კვირიკაშვილი — ქართველი პოლიტიკოსი
* დიმიტრი კვირიკაშვილი — ქართველი ფერმწერი
* მერაბ კვირიკაშვილი — ქართველი მორაგბე
* მზია კვირიკაშვილი — ქართველი ესტრადის მსახიობი

კატეგორია:ქართული გვარები
მამია მალაზონია

**მამია მალაზონია** (დ. 19 მარტი, 1936, ოზურგეთი) — ქართველი მხვატარი.

## ბიოგრაფია
1962 წელს დაამთავრა თბილისის სახელმწიფო სამხატვრო აკადემიის სახვითი ხელოვნების ფაკულტეტი.

1962 წლიდან მონაწილეობს გამოფენებში; 1967-1968 წლებში იყო რუსთაველის თეატრის, 1969-1976 წლებში მარჯანიშვილის თეატრის, ხოლო 1976-1984 წლებში ზაქარია ფალიაშვილის სახელობის ოპერისა და ბალეტის თეატრის მთავარი მხატვარი; გაფორმებული აქვს რუსთავის დრამატული, მინსკის ოპერისა და ბალეტის თეატრების სპექტაკლები; შექმნილი აქვს კოსტიუმების ესკიზები კინოფილმებისათვის, მუშაობს წიგნის გრაფიკაში. 1984 წლიდან თბილისის სახელმწიფო სამხატვრო აკადემიის პროფესორი, მულტიპლიკაციის განყოფილების ხელმძღვანელი. მისი ნამუშევრები დაცულია: საქართველოს ეროვნულ გალერეაში, საქართველოსხელოვნების სახელმწიფო მუზეუმში, მოსკოვის თეატრალურ მუზეუმში, ტრეტიაკოვის გალერეაში, აღმოსავლეთის ხალხთა ხელოვნების მუზეუმში, მოსკოვის პუშკინის სახელობის ნატიფი ხელოვნების მუზეუმში, საქართველოს, საფრანგეთის, ინგლისის, გერმანიის, აშშ კერძო კოლექციებში. 

## ორგანიზაციის წევრი
* საქართველოს თეატრის მოღვაწეთა კავშირი, წევრი
* საქართველოს კინემატოგრაფისტთა შემოქმედებითი კავშირი, წევრი
* საქართველოს მხატვართა კავშირი, წევრი

## ჯილდოები
* გალაკტიონ ტაბიძის სახელობის პრემია  
* შოთა რუსთაველის სახელობის სახელმწიფო პრემია
* საქართველოს სახალხო მხატვარი

## ლიტერატურა
* ვინ ვინაა საქართველოში: ქართული ბიოგრაფიული ცნობარი, თბ., 1998-1999, გვ. 207

## რესურსები ინტერნეტში
კატეგორია:დაბადებული 19 მარტი
კატეგორია:დაბადებული 1936
კატეგორია:ქართველი მხატვრები
კატეგორია:ოზურგეთში დაბადებულები
მ
კატეგორია:შოთა რუსთაველის სახელობის პრემიის ლაურეატები
მალტის კლიმატი

მალტას აქვს ხმელთაშუა ზღვის კლიმატი, კიოპენის კლიმატის კლასიფიკაციის მიხედვით (Csa), ძალიან რბილი ზამთრით და თბილი ზაფხულით. წვიმა ძირითადად ზამთარში მოდის, ზაფხული ძირითადად მშრალია. ტროლ-პაფენის კლიმატის კლასიფიკაციის და ზიგმუნდ/ფრანკენბერგის კლიმატის კლასიფიკაციის მიხედვით, მალტა მდებარეობს სუბტროპიკულ ზონაში, 35ºN განედზე.

## ტემპერატურა 
საშუალო წლიური ტემპერატურა დღის განმავლობაში დაახლოებით გახლავთ 23 °C და ღამით 16 °C. ყველაზე ცივ თვეში – იანვარში – ტიპური მაქსიმალური ტემპერატურა მერყეობს 12-დან 20 °C-მდე დღის განმავლობაში, ხოლო მინიმალური ტემპერატურა მერყეობს 6-დან 12 °C-მდე ღამით. ყველაზე თბილ თვეში – აგვისტო – ტიპური მაქსიმალური ტემპერატურა მერყეობს 28-დან 34 °C-მდე დღის განმავლობაში და მინიმალური 20-დან 24 °C-მდე ღამით. 

ზოგადად, აპრილში ტემპერატურა არის 17–22 °C დღის განმავლობაში და 10–14 °C ღამით. ნოემბერში ტემპერატურა არის 17–23 °C დღის განმავლობაში და 11–18 °C ღამით. თუმცა, ზამთარში ტემპერატურა ზოგჯერ აღწევს 20 °C-ს. მარტში ყოველდღიური მაქსიმალური ტემპერატურა ხშირად აღემატება 20 °C-ს.

მალტას აქვს ყველაზე თბილი საშუალო ტემპერატურა ევროპაში. ევროპის კონტინენტის ყველა დედაქალაქს შორის, ვალეტას - მალტის დედაქალაქს აქვს ყველაზე თბილი ზამთარი, სადაც საშუალო ტემპერატურა დაახლოებით არის 16 °C დღის განმავლობაში და 10 °C ღამით. მარტსა და დეკემბერში საშუალო ტემპერატურა არის დაახლოებით 17 °C დღის განმავლობაში და 11 °C ღამით. მალტაში ტემპერატურის დიდი რყევები იშვიათია. 

მალტა არის ერთ-ერთი იმ მცირერიცხოვან ადგილთაგანი ევროპაში, რომელსაც აქვს USDA გამძლეობის ზონა 11a, ანუ ყოველწლიურად დაფიქსირებული საშუალო აბსოლუტური მინიმალური ტემპერატურა არის 4,4-დან 7,2 °C-მდე.

## დღის სინათლე 
მალტაში ზამთრის დღეები არც ისე მოკლეა, როგორც ევროპის ჩრდილოეთ ნაწილში, დეკემბერში, იანვარსა და თებერვალში დღის სინათლის საშუალო დრო 10,3 საათი (შედარებისთვის: ლონდონში, მოსკოვსა და ვარშავაში დღის სინათლის საშუალო დრო 8 საათია). წლის უმოკლეს დღეს - 21 დეკემბერს - მზე ამოდის დაახლოებით 7:00 საათზე და ჩადის დაახლოებით 17:00 საათზე. წლის ყველაზე გრძელ დღეს - 21 ივნისს - მზე ამოდის დაახლოებით 5:30-ზე და ჩადის დაახლოებით 20:30-ზე.

## ზღვის ტემპერატურა 
ზღვის საშუალო წლიური ტემპერატურა არის 20 °C (ყველაზე მაღალი წლიური ზღვის ტემპერატურა ევროპაში). ივნისიდან ნოემბრის ჩათვლით 6 თვეში ზღვის საშუალო ტემპერატურა აჭარბებს 20 °C. მაისში და დეკემბერში - გარდამავალ თვეებში - საშუალო ტემპერატურა დაახლოებით არის 18 °C. აპრილის მეორე ნახევარში, რომელიც არის ზაფხულის/დასვენების სეზონის დასაწყისი, ზღვის საშუალო ტემპერატურაა 17 °C. ზღვის ყველაზე მაღალი ტემპერატურაა 27 °C აგვისტოს შუა მე-3 კვირაში. აგვისტოს ბოლოს და სექტემბრის დასაწყისში ტემპერატურა ეცემა 26°C-მდე, ხოლო სექტემბრის მეორე ნახევარში 25°C-მდე. დაახლოებით ოქტომბრის შუა რიცხვებში ის ეცემა 24 °C-მდე, ხოლო ოქტომბრის ბოლო კვირაში ეცემა 23 °C-მდე. ნოემბრის დასაწყისში ტემპერატურა ეცემა 22 °C (2010 წლის მონაცემები).

## რესურსები ინტერნეტში 
* მალტის კლიმატი საიტზე Visit Malta

## სქოლიო 
კატეგორია:კლიმატი
კატეგორია:კლიმატი ქვეყნების მიხედვით
კატეგორია:ევროპის კლიმატი
კატეგორია:ევროპის ქვეყნები კლიმატის მიხედვით
კატეგორია:მალტის კლიმატი
კატეგორია:კლიმატის ცვლილება
პროფესიული განათლება

**პროფესიული განათლება** — განათლების სახე, რომელიც უზრუნველყოფს ადამიანს კონკრეტულ პროფესიულ სფეროში დასაქმებისათვის საჭირო ცოდნითა და უნარ-ჩვევებით. ამ ცნების ქვეშ ძირითადად მოიაზრება ე. წ. „ხელობა“ და საშუალო რგოლის სპეციალისტები, ანუ ის პროფესიები, რომლებიც არ საჭიროებს უმაღლეს განათლებას — ხარატი, შემდუღებელი, სანიტარი და ა.შ.

ასევე, პროფესიული განათლების შესახებ საქართველოს კანონის შესაბამისად, საქართველოში პროფესიული განათლების სახეებია: სახელობო განათლება და პროფესიული უმაღლესი განათლება. სახელობო განათლების მიღება შეიძლება ზოგადი განათლების საბაზო საფეხურის (9 კლასი) დაძლევის, ხოლო პროფესიული უმაღლესი განათლებისა — სრული ზოგადი განათლების მიღების საფუძველზე.

## ლიტერატურა 
* *ზურაბიშვილი დ.*, *გობრონიძე გ.*, სამოქალაქო განათლების ლექსიკონი, საიას იურიდ. განათლ. ხელშეწყობის ფონდი, თბ., 2011. ISBN 978-9941-0-3354-4.

## რესურსები ინტერნეტში 
* საქართველოს კანონი „პროფესიული განათლების შესახებ“


კატეგორია:პროფესიული ეთიკა
კატეგორია:პიროვნების განვითარება
რატიფიცირება

**რატიფიცირება** ( < ratus — დამტკიცებული და facere — კეთება) — სახელმწიფოს მხრიდან დადასტურება და აღიარება საერთაშორისო ხელშეკრულებისა, რომელიც ხელმოწერილია სახელმწიფოს სრულუფლებიანი წარმომადგენლის მიერ. საქართველოს კონსტიტუციით, რატიფიცირების შემდეგ ქვეყანაში ხელშეკრულების ამოქმედება ხდება სავალდებულო და იურიდიული ძალის მქონე. საერთაშორისო ხელშეკრულებათა და შეთანხმებათა რატიფიცირებას ახდენს საქართველოს პარლამენტი.

საერთაშორისო ხელშეკრულებებისა და შეთანხმებების გარდა, რომლებიც ითვალისწინებს რატიფიცირებას, სავალდებულოა, აგრეთვე, ისეთი საერთაშორისო ხელშეკრულებისა და შეთანხმების რატიფიცირება, რომლებიც:  

# ითვალისწინებს საერთაშორისო ორგანიზაციასა ან სახელმწიფოთაშორის კავშირში საქართველოს შესვლას;
# სამხედრო ხასიათისაა;
# ეხება სახელმწიფოს ტერიტორიულ მთლიანობას ან სახელმწიფო საზღვრების შეცვლას;
# დაკავშირებულია სახელმწიფოს მიერ სესხის აღებასა და გაცემასთან;
# მოითხოვს შიდასახელმწიფოებრივი კანონმდებლობის შეცვლას, ნაკისრ საერთაშორისო ვალდებულებათა შესასრულებლად აუცილებელი კანონებისა და კანონის ძალის მქონე აქტების მიღებას.

## ლიტერატურა 
* *ზურაბიშვილი დ.*, *გობრონიძე გ.*, სამოქალაქო განათლების ლექსიკონი, საიას იურიდ. განათლ. ხელშეწყობის ფონდი, თბ., 2011. ISBN 978-9941-0-3354-4.

კატეგორია:დემოკრატია
კატეგორია:საკონსტიტუციო სამართალი
არჩილ ხანთაძე

**არჩილ ხანთაძე** (დ. 22 ივლისი, 1935, თბილისი — გ. ნოემბერი, 2009) — ქართველი მეცნიერი, პედაგოგი და ფიზიკოსი. ფიზიკა-მათემატიკის მეცნიერებათა დოქტორი, პროფესორი (1981).

## ბიოგრაფია
1960 წელს დაამთავრა მოსკოვის მიხეილ ლომონოსოვის სახელობის სახელმწიფო უნივერსიტეტის ფიზიკის ფაკულტეტი.

1960 წელს მუშაობა დაიწყო საქართველოს მეცნიერებათა აკადემიის ფიზიკის ინსტიტუტში მაღალი ტემპერატურის ფიზიკის (პლაზმის ფიზიკის) განყოფილებაში. 1961 წელს სამუშაოდ გადავიდა გეოფიზიკის ინსტიტუტში, სადაც კვლევით მუშაობას იწყებს ჰიდროდინამიკასა და მაგნიტურ ჰიდროდინამიკაში, ატმოსფეროს მაღალი ფენების და დედამიწის ახლომდებარე კოსმოსის ფიზიკის განხრით. აქვე, 1972 წელს აირჩიეს ატმოსფეროს მაღალი ფენების ლაბორატორიის ხელმძღვანელად. 1974-1975 წლებში მუშაობდა გეომაგნეტიზმის განყოფილების გამგედ. 1975-1981 წლებში — იონოსფეროს ფიზიკისა და გეომაგნეტიზმის სექტორის განყოფილების გამგედ. 1984 წელს აირჩიეს თბილისის სახელმწიფო უნივერსიტეტის გეოგრაფია-გეოლოგიის ფაკულტეტის მეტეოროლოგიის, კლიმატოლოგიის და ოკეანოლოგიის კათედრის გამგედ. მან შექმნა ქართული სამეცნიერო სკოლა ატმოსფეროს მაღალი ფენებისა და მეტეოროლოგიის დარგში, რომელიც საყოველთაოდ არის აღიარებული როგორც ჩვენთან, ასევე საზღვარგარეთ. მსოფლიოს წამყვან სამეცნიერო ჟურნალებსა და კრებულებში, სხვადასხვა ენაზე გამოქვეყნებული აქვს 2 მონოგრაფია და 200-ზე მეტი სტატია, მათ შორის, 66 იმფაქტფაქტორიან ჟურნალებში. იყო მრავალი საერთაშორისო სიმპოზიუმისა და კონფერენციის მონაწილე, მჭიდრო კავშირები ჰქონდა დამყარებული მსოფლიოს წამყვან სამეცნიერო ინსტიტუტებსა და კვლევით ცენტრებთან (აშშ, ისრაელი, იაპონია, რუსეთი და სხვა). მისი ხელმძღვანელობითა და უშუალო მონაწილეობით შესრულებულია 9 საერთაშორისო მნიშვნელობის სამეცნიერო პროექტი. არის 8 გამოგონების ავტორი და თანაავტორი.

საკანდიდატო დისერტაციის თემა — „მაგნიტურ ჰიდროდინამიკაში დინამიკურად შესაძლებელი დინების ზოგიერთი საკითხები“, დაიცვა 1965 წელს. 
სადოქტორო დისერტაციის თემა — „გამტარი ატმოსფეროს დინამიკის ზოგიერთი საკითხები“, დაიცვა 1971 წელს (მოსკოვი, დედამიწის ფიზიკის ინსტიტუტი).

## ჯილდოები
* 2003 — ღირსების ორდენი

## ბიბლიოგრაფია
* ურეკი: უნიკალური კურორტი, თბილისი, 2018, გვ. 56
* Некоторые вопросы динамики проводящей атмосферы, Тбилиси, Мецниереба, 1973, с. 279

## ლიტერატურა
* ქართველი მოგზაურები, გეოგრაფები, ბუნების მკვლევარნი: ენციკლოპედიური ცნობარი, თბ., 2003, გვ. 302

## რესურსები ინტერნეტში
* ხანთაძე

კატეგორია:ქართველი პედაგოგები
კატეგორია:ქართველი ფიზიკოსები
კატეგორია:თბილისში დაბადებულები
რეკეტი

**რეკეტი** — სისტემატური გამოძალვა. შემოსავლის ან სხვაგვარი ქონებრივი სარგებლის სისტემატურად მიღების მიზნით წარმოებული არაერთჯერადი და ორგანიზებული საქმიანობა, რომელიც დაკავშირებულია განზრახ დანაშაულის ჩადენასთან.

## ლიტერატურა 
* *ზურაბიშვილი დ.*, *გობრონიძე გ.*, სამოქალაქო განათლების ლექსიკონი, საიას იურიდ. განათლ. ხელშეწყობის ფონდი, თბ., 2011. ISBN 978-9941-0-3354-4.

კატეგორია:ორგანიზებული დანაშაული
კატეგორია:დანაშაულები
კატეგორია:მაფია
საარსებო მინიმუმი

**საარსებო მინიმუმი** — ერთ მოსახლეზე სამომხმარებლო საქონლის ღირებულებითი გამოხატულება, რომელიც, ქვეყნის სოციალ-ეკონომიკური განვითარების დონის შესაბამისად, უზრუნველყოფს ადამიანის მინიმალური ფიზიოლოგიური და სოციალური მოთხოვნილებების დაკმაყოფილებას.

## ლიტერატურა 
* *ზურაბიშვილი დ.*, *გობრონიძე გ.*, სამოქალაქო განათლების ლექსიკონი, საიას იურიდ. განათლ. ხელშეწყობის ფონდი, თბ., 2011. ISBN 978-9941-0-3354-4.

კატეგორია:ეკონომიკური ტერმინები
რეპატრიაცია

**რეპატრიაცია** ( — უკუმოქმედების აღმნიშვნელი თავსართი და patria — სამშობლო, მამული) — ადამიანთა ჯგუფის იმ ქვეყანაში დაბრუნება, სადაც დაიბადნენ, ცხოვრობდნენ და აქვთ მოქალაქეობა. ემიგრანტების, ლტოლვილებისა ან ტყვედ წაყვანილი პირების დაბრუნება მათ თავდაპირველ საცხოვრებელ ადგილზე. 

რეპატრიაცია შეიძლება იყოს ინდივიდუალური — მაგალითად, ისტორიულ სამშობლოში დაბრუნება, ან საერთაშორისო ხელშეკრულებით გათვალისწინებული — მაგალითად, სამხედრო ტყვეთა დაბრუნება. რეპატრიაციის განხორციელება ხდება ქვეყნის (ქვეყნების) კანონმდებლობით. 

## ლიტერატურა 
* *ზურაბიშვილი დ.*, *გობრონიძე გ.*, სამოქალაქო განათლების ლექსიკონი, საიას იურიდ. განათლ. ხელშეწყობის ფონდი, თბ., 2011. ISBN 978-9941-0-3354-4.

კატეგორია:მოსახლეობის მიგრაცია
კატეგორია:მოქალაქეობა
კატეგორია:ომის შედეგები
სინდისის პატიმარი

**სინდისის პატიმარი** — უფლებადამცველ პიტერ ბენენსენის მიერ 1961 წელს დამკვიდრებული ტერმინი. 

როგორც წესი, ამ ტერმინის ქვეშ იგულისხმება შემდეგი სახის პატიმრები:

# *პოლიტიკური პატიმრები*, რომლებსაც შეიძლება ჩადენილი ჰქონდეთ რაიმე დანაშაული, მაგრამ სინამდვილეში დაპატიმრებულნი და გასამართლებულნი არიან პოლიტიკური მიზეზებით;
# *სინდისის პატიმრები*, რომლებიც დაპატიმრებულნი არიან სქესის, რასის, სქესობრივი ორიენტაციის, რწმენის ან რელიგიის, პოლიტიკური შეხედულებების ან ხელისუფლების წინააღმდეგ გამოთქმული პროტესტის გამო. 

## ლიტერატურა 
* *ზურაბიშვილი, დ.*, *გობრონიძე გ.*, სამოქალაქო განათლების ლექსიკონი, საიას იურიდ. განათლ. ხელშეწყობის ფონდი, თბ., 2011. ISBN 978-9941-0-3354-4.

კატეგორია:პოლიტიკა
კატეგორია:რეპრესირებულები
გიორგი პატარაია

**გიორგი პატარაია** (დ. 10 აპრილი, 1950, თბილისი) — ქართველი ექიმი.

## ბიოგრაფია
1973 წელს დაამთავრა თბილისის სახელმწიფო სამედიცინო უნივერსიტეტის პედიატრიული ფაკულტეტი.

1973-1977 წლებში იყო კანისა და ვენერიულ სნეულებათა სამეცნიერო კვლევითი უნივერსიტეტის კლინიკური ორდინატორი, უმცროსი მეცნიერ-თანამშრომელი; 1977-1991 წლებში რესპუბლიკური ცენტრალური კლინიკური საავადმყოფოს ექიმი-პათოლოგანატომი; 1991-1993 წლებში თბილისის მორფოლოგიური დიაგნოსტიკის ცენტრის მთავარი ექიმის მოადგილე; 1993 წლიდან კლინიკური პათოლოგიის სამეცნიერო პრაქტიკული ცენტრის დირექტორის მოადგილე. ავტორია 40 სამეცნიერო ნაშრომის გულ-სისხლძარღვთა და ეკოლოგიური პათოლოგიის საკითხებზე; თბილისის სამედიცინო უნივერსიტეტის პათოლოგიის კათედრის დოცენტი.

საკანდიდატო დისერტაციის თემა - დაიცვა 1989 წელს “გულის კუნთის ნახშირწყლოვანი ცვლის თავისებურებები სხვადასხვა სანარკოზო საშუალებების გამოყენებისა და ჰიპოქსიური ჰიპოქსიის პირობებში„.

## ორგანიზაციის წევრი
* ვლ. ჟღენტის სახელობის საქართველოს პათოლოგანატომთა სამეცნიერო საზოგადოება, წევრი

## ბიბლიოგრაფია
* ზოგადი პათოლოგიური ანატომია : სახელმძღვ. (თანაავტორი), თბ., თბილ. უნ-ტის გამ-ბა, 2013, გვ. 287
* ტყვიის (Pb) უარყოფითი ზემოქმედება ჯანმრთელობაზე და მისი თავიდან აცილების გზები (ავტორი), თბ., თბილ. უნ-ტის გამ-ბა, 2010, გვ. 326 — ISBN: 978-9941-13-144-8
* ჰისტოლოგიური და ციტოლოგიური ტექნიკა : პრაქტ. სახელმძღვ. (ავტორი), თბ., თბილ. უნ-ტის გამ-ბა, 2009, გვ. 198 — ISBN: 978-9941-13-086-1

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია, თბ., 2000, გვ. 233

## რესურსები ინტერნეტში
კატეგორია:დაბადებული 10 აპრილი
კატეგორია:დაბადებული 1950
კატეგორია:ქართველი ანატომები
კატეგორია:თბილისის სახელმწიფო სამედიცინო უნივერსიტეტის კურსდამთავრებულები
კატეგორია:თბილისში დაბადებულები
ლეჟა (მრავალმნიშვნელოვანი)

**ლეჟა** შეიძლება აღნიშნავდეს:

* ლეჟა — ქალაქი და მუნიციპალიტეტი დასავლეთ ალბანეთში
* ლეჟა — სოფელი წალენჯიხის მუნიციპალიტეტში
თეიმურაზ ჟღენტი

**თეიმურაზ ჟღენტი** (დ. 22 იანვარი, 1947, თბილისი) — ქართველი ინჟინერი.

## ბიოგრაფია
1977 წელს დაამთავრა საქართველოს პოლიტექნიკური ინსტიტუტის სამშენებლო ფაკულტეტი ხიდებისა და გვირაბების მშენებლობის სპეციალობით.

1963-1974 წლებში მუშაობდა ბათუმის ფეხსაცმელების ფაბრიკის მუშად. 1974-1977 წლებში საქართველოს მშენებლობის სამინისტროს №5 სამშენებლო ტრესტის სისტემაში, ჯერ სამშენებლო უბნის მუშად, შემდეგ კი №2 სამშენებლო-სამონტაჟო სამმართველოს ლაბორანტად. 1977-1981 წლებში მუშაობდა საქართველოს მშენებლობის სამინისტროს №5 სამშენებლო ტრესტის №2 სამშენებლო-სამონტაჟო სამმართველოში მშენებელ-ოსტატად, სამუშაოთა მწარმოებლად, უფროს სამუშაოთა მწარმოებლად. 1981 წელს დაინიშნა საქართველოს მშენებლობის სამინისტროს №5 სამშენებლო ტრესტის №2 სამშენებლო-სამონტაჟო სამმართველოს მთავარ ინჟინრად, სადაც მუშაობდა 2001 წლამდე. 2001-2002 წლებში იყო სამშენებლო კომპანია „ანაგის“ ტექნიკური განყოფილების წამყვანი სპეციალისტი. 2002-2008 წლებში ამავე განყოფილების უფროსი. 2008 წლიდან სამშენებლო კომპანია „ანაგის“ ტექნიკური დირექტორის თანამდებობაზე მუშაობს. არის სამშენებლო საქმის უმაღლსი რანგის პროფესიონალი. მისი უშუალო ხელმძღვანელობითა და დაქვემდებარებული სამსახურის მეშვეობით, სამშენებლო კომპანია „ანაგის“ მიერ, მშენებარე ობიექტებზე სისტემატურად ხორციელდება თანამედროვე საინჟინრო-ტექნიკური და ტექნოლოგიური მიღწევების ათვისება-დანერგვა და სამშენებლო სამუშაოების მაღალი ხარისხით შესრულების უზრუნველყოფა. მრავალწლიანი პროფესიული შრომითი საქმიანობისა და დამსახურებისათვის მიღებული აქვს საუწყებო ჯილდოები და საპატიო სიგელები.

## ლიტერატურა
* საქართველოს არქიტექტორთა და მშენებელთა ენციკლოპედია, წიგნი 2, თბ., 2021, გვ. 222-223

## რესურსები ინტერნეტში
კატეგორია:დაბადებული 22 იანვარი
კატეგორია:დაბადებული 1947
კატეგორია:ქართველი ინჟინრები
კატეგორია:თბილისში დაბადებულები
იეჟი არონიშიძე

**იეჟი არონიშიძე** (დ. 9 ნოემბერი, 1927, ტორუნი გ. 28 სექტემბერი, 1998) — ქართველი ინჟინერი.

## ბიოგრაფია
ქართულ-პოლონური საზოგადოების დამფუძნებელი და თავმჯდომარე იეჟი არონიშიძე პოლონეთის ქალაქ ტორუნში, არტემ არონიშიძისა და ლიდია კამინსკის ოჯახში. ბოლშევიკების წინააღმდეგ მებრძოლი არტემ არონიშიძე  საქართველოს ოკუპაციის შემდეგ სხვა ქართველ ემიგრანტებთან ერთად  თავდაპირველად კონსტანტინოპოლში მოხვდა, სადაც ქართველი ოფიცრები უმძიმეს პირობებში აღმოჩნდნენ, თუმცა 1922 წელს პოლონეთის მთავრობის მიწვევით ქართველ ემიგრანტ ოფიცერთა საკმაოდ დიდი ჯგუფი მათ შორის არტემ არონიშიძეც პოლონეთში ჩავიდა და წლების მანძილზე მეოთხე დივიზისს  63-ე პოლკში მსახურობდა. 1927 წელს ცოლად შეირთო ლიდია კამინსკი, რომელიც ფეხოსანთა მე-4 დივიზიის შტაბის უფროსის, ლუციან სტალის ქვრივი იყო. პირველი ქორწინებიდამ მას ორი გოგონა რომანა და ქრისტინა ჰყავდა, მალე კი საერთო შვილი იურეკი შეეძინათ. იურეკი ცოცხალი და ენერგიული ბიჭი იყო. ჰქონდა უსაზღვრო ფანტაზია და წამოსახვის დიდი უნარი. 12 წლამდე ტორუნში იზრდებოდა. გერმანელთა მიერ ვარშავის ოკუპაციის დროს 13-14 წლის იეჟი უდიდეს დახმარებას უწვდა არმია კრაიოვას მებრძოლებს – იარაღით მომარაგება იქნებოდა ეს, ტყვია-წამლის გადატან-გადმოტნა თუ სხვა რამ.

მეორე მსოფლიო ომის დასრულების შემდეგ იეჟიმ ჯერ ლოძის მექანიკის ტექნიკუმი, შემდეგ გდინიის პოლიტიექნიკური ინსტიტუტი დაამთავრა. სწავლის პარალელურად გდინიის ნავსადგურში მუშაობდა. მან ძალზე ახალგაზრდამ, 22 წლის ასაკში შექმნა ოჯახი. რამდენიმე წლის შემდეგ ლოძში გადავიდა საცხოვრებლად და ინვესტიციების დაპროექტების სფეროში დაიწყო მუშაობა. ყვალაფერი რასაც იეჟი აკეთებდ, აკეთებდა დიდი ენთუზიაზმითა და მონდომებით. მან განსაკუთრებული სიყვარულით მოკიდა ხელი საქართველო-პოლონეთის საზოგადოების შექმნას. იგი სათუთად ეპყრობოდა ყველაფერს, რაც საქართველოსთან იყო დაკავშირებული. ამის შედეგია თუნდაც ის, რომ მისის ბინა სავსეა სამახსოვრო საჩუქრებით საქართველოდან.  იეჟი იყო ძალზედ მზრუნველი მამა და უაღრესად მოსიყვარულე პაპა. იეჟის ერთადერთი ვაჟი, პეტრე 43 წლის ასაკში გარდაიცვალა. იეჟიმ მამაცურად გაუძლო ბედის ამ გამოცდას, მაგრამ ვერ შეძლო დიდხანს ეტარებინა ეს ტკივილი. 1979 წელს იეჟი მეუღლესთან ერთად პირველად ესტუმრა საქართელოს.  მშობლიურ სოფელ კონჩკათში მას ჯერ კიდევ ცოცხალი დახვდა მამის უმცროსი ძმა. საქართველო მეორე მოგზაურობისას შემოიარა. იეჟი არონიშიძე 1998 წლის 28 სექტემბერს გარდაიცვალა, მეუღლის ნინას გარდაცვალების წლისთავზე.

## ლიტერატურა
* სტალა, ვიქტორ. ჩემი ძმა იეჟი არონიშიძე / ვიქტორ სტალა // ქართელები პოლონეთში / ამბროსი გრიშიკაშვილი.  თბ., 2008   გვ. 167-170.
*  არონიშიძე, იანინა. ფესვების ძიებაში ანუ გოჭის ყური / იანინა არონიშიძე // ქართველები პოლონეთში / ამბროსი გრიშიკაშვილი. თბ., 2008  გვ. 170-173.

## რესურსები ინტერნეტში
* 

კატეგორია:ქართველი ემიგრანტები
კატეგორია:ქართველი ინჟინრები
კატეგორია:დაბადებული 1927
კატეგორია:დაბადებული 9 ნოემბერი
კატეგორია:გარდაცვლილი 28 სექტემბერი
კატეგორია:გარდაცვლილი 1998
ალექსი გერასიმოვი

**ალექსი გერასიმოვი** (დ. 26 აპრილი, 1936, თბილისი — გ. 2019) — ქართველი მეცნიერი, ფიზიკოსი. ფიზიკა-მათემატიკის დოქტორი, პროფესორი.

## ბიოგრაფია
1959 წელს დაამთავრა თბილისის სახელმწიფო უნივერსიტეტის ფიზიკის ფაკულტეტი.

1959-1962 წლებში იყო თბილისის სახელმწიფო უნივერსიტეტის ასპირანტი. 1962-1965 წლებში კი თბილისის სახელმწიფო უნივერსიტეტის ფიზიკის ფაკულტეტის მეცნიერ-თანამშრომელი. ნახევრადგამტარულ ხელსაწყოთა სამეცნიერო კვლევითი ინსტიტუტის ლაბორატორიის გამგე იყო 1965-1976 წლებში, ხოლო 1976-1982 წლებში სამეცნიერო-კვლევითი ინსტიტუტ „მიონის“ დირექტორის მოადგილე სამეცნიერო დარგში და მთავარი ინჟინერი. 1997-2003 იყო წლებში საქართველოს პრეზიდენტის თანაშემწე ეროვნებათაშორის საკითხებში. თბილისის სახელმწიფო უნივერსიტეტის ნახევარგამტარული მიკროელექტრონიკის კათედრის გამგე 1982-2006 წლებში, ნახევარგამტარული მიკროელექტორინიკის ფიზიკური საფუძვლების სამეცნიერო კვლევითი ლაბორატორიის ხელმძღვანელი. 2006-2010 წლებში კი  „Gerasimov research Lab, Seattle“, თბილისის ფილიალის აღმასრულებელი დირექტორი. გამოქვეყნებული აქვს 232 სამეცნიერო სტატია, 2 მონოგრაფია, არის 9 პატენტისა და 1 სამეცნიერო აღმოჩენის ავტორი. 

საკანდიდატო დისერტაციის თემა - „რადიაციული დეფექტების გამოკვლევა T=77K-ზე ჩქარი ელექტრონებით და გამა-კვანტებით გასხივებულ გერმანიუმში“, დაიცვა 1974 წელს.

სადოქტორო დისერტაციის თემა - „წერტილოვანი დეფექტების მიგრაციის და ურთიერთქმედების მექანიზმი არამეტალური მასალების რადიაციულ ფიზიკაში“, დაიცვა 1989 წელს.

## ჯილდოები
* 2005 - ილია ვეკუას სახელობის პრემია
* 1993 - აშშ-ის ფიზიკური საზოგადოების ჯილდო

## ბიბლიოგრაფია
* ნანოტექნოლოგიის საწყისები = Introduction to nanotechnology, თბ., 2009, გვ. 185 ISBN 978-9941-0-1105-4
* ნახევარგამტარული ხელსაწყოების შექმნის დაბალტემპერატურული ტექნოლოგიის საფუძვლები, თბ., 2005, გვ. 235

## ლიტერატურა
* ვინ ვინაა საქართველოში: ქართული ბიოგრაფიული ცნობარი, თბ., 1998-1999, გვ. 83

## რესურსები ინტერნეტში
კატეგორია:საქართველოში დაბადებულები
კატეგორია:თბილისში დაბადებულები
კატეგორია:დაბადებული  26 აპრილი
კატეგორია:დაბადებული  1936
კატეგორია:გარდაცვლილი 2019
კატეგორია:ქართველი ფიზიკოსები
კატეგორია:ქართველი პროფესორები
კატეგორია:თბილისის სახელმწიფო უნივერსიტეტის კურსდამთავრებულები